# *ОБРАЗЕЦ № 3*

**п р о е к т н а Д О Г О В О Р**

Днес, ...…… 2019 г., в гр. Перник, между:

**……………………………..**, наричана за краткост **ВЪЗЛОЖИТЕЛ**, от една страна**,**

и

от друга страна............................................, ЕИК........................................, представлявано от ....................................................., със седалище и адрес на управление: ..........................................., наричано за краткост **ИЗПЪЛНИТЕЛ**,

в изпълнение на решение № ....../...............2019 г. за възлагане на обществената поръчка (процедурата е открита, на основание чл. 73, ал.1 във връзка с чл.18, ал.1, т.1 от Закона за обществените поръчки с Решение № ........./..................2019 г., вписана в РОП под номер 00589-2019- ........... на ..............2019г.) и на основание чл. 112 във връзка с чл.18, ал.1, т.1 от Закона за обществени поръчки се сключи настоящият договор за следното:

**І. ПРЕДМЕТ НА ДОГОВОРА**

**Чл.1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни срещу възнаграждение и при условията на този Договор

Почистване и осигуряване на проводимост на речното корито на река Струма, преминаваща през територията на гр. Перник по обособени позиции:

Обособена позиция № 1:Участъкнар.Струма от моста на ул. Средец /идентификатор 55871.505.867/ до жп мост местността Кървавото /попадащ в ПИ с идентификатор 55871.640.18/ с дължина 400 м

Обособенапозиция№2:Участъкнар.Струма от моста на ул. Св. Св. Кирил и Методий /попадащ в ПИ с идентификатор 55871.506.73/ до моста, попадащ в ПИ с идентификатор 55871.507.644/ дължина 1100 м

Обособена позиция №3: Участък при бл. 60, ул. Бл. Гебрев, кв. Изток с дължина 150 м. от пешеходния мост /намира се срещу ПИ с идентификатор 55871.514.7038/, обратно на течението и 50 м по посока на течението на р. Струма /целият попада в ПИ с идентификатор 55871.514.6991/.

За обособена позиция № …………………

наричани за краткост „**Услугите**“.

**Чл. 2.** **ИЗПЪЛНИТЕЛЯТ** се задължава да предостави Услугите в съответствие с Техническото предложение и Ценовото предложение съставляващи съответно Приложения № (1, 2 и 3) към този Договор („**Приложенията**“) и представляващи неразделна част от него.

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл.3.** Договорът влиза в сила от датата на регистрационния индекс на община Перник.

**Чл.4**. Срокът за изпълнение на дейностите по договора е 3 (три) месеца от датата на протокола за започване на дейностите по почистване.

**III. ЦЕНA РЕД И СРОКОВЕ ЗА ПЛАЩАНЕ**

**Чл.5.** Общата стойност на поръчката е................................. **/**словом /**лв. Без/с ДДС,** съгласно ценовото предложение, неразделна част от договора и не подлежи на промяна за срока на изпълнение.

**Чл.6.** Разплащането на договорените видове работи се извършва както следва:

**(1). ВЪЗЛОЖИТЕЛЯТ** превежда на **ИЗПЪЛНИТЕЛЯ** аванс до 20 **%** от стойността на договорените видове работи по чл.5, в срок до 30 (тридесет) дни от подписването на протокол за започване на дейностите и представяне на гаранция за авансово плащане в размер на 100% от стойността на искания аванс. Гаранцията върху авансовото плащане се освобождава след отчитане разходването на целия размер на аванса.

**(2).** Разплащането се извършва по единични фирмени цени, съгласно предложението, въз основа на протокол акт обр.19, съставен от **ИЗПЪЛНИТЕЛЯ и** проверен и съгласуван с **ВЪЗЛОЖИТЕЛЯ**, приемо-предавателен протокол, сметка 22 и фактура, в 30 (тридесет) дневен срок.

**(3.** Допускат се междинни плащания, при условията на чл. 6, ал.2., като пропорционално се приспада приведения аванс.

**(4).** Окончателното разплащане се извършва при условията на чл. 6, ал.2., в 30 (тридесет) дневен срок след подписването на приемо-предавателен протокол, протокол акт. обр.19, сметка 22, като се приспада останалата част от приведения аванс по чл. 6, ал.1.

**(5).** Непредвидените и/или допълнително възникнали видове работи се определят с констативен протокол между **ВЪЗЛОЖИТЕЛ** и **ИЗПЪЛНИТЕЛ**  и ще се разплащат от процента на непредвидените работи, включени в цената на договора. За тези видове работи **ИЗПЪЛНИТЕЛЯТ** изготвя, а **ВЪЗЛОЖИТЕЛЯ** утвърждава анализни цени, съставени въз основата на приетите елементи на ценообразуване:

- часова ставка ......... лв./час

- допълнителни разходи върху труда ...... %

- допълнителни разходи върху механизацията ......%

- доставно-складови разходи .....%

- печалба ...... %

като разходните норми за труд и механизация се залагат в единичните фирмени цени, съгласно УСН и ТНС.

Единичните фирмени цени от предложението не могат да се променят за срока на договора.

**(7)** Заплащането се извършва по банков път по банкова сметка на **изпълнителя:**

**Обслужваща банка: ………………..**

**IBAN: ………………………………...**

**BIC: …………………………………..**

**(8).** **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени в посочената банкова сметка в срок от 3 (три) дни считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**(9)**. Когато **ИЗПЪЛНИТЕЛЯТ** е сключил договор/договори за подизпълнение частта от поръчката, която се изпълнява от **ПОДИЗПЪЛНИТЕЛ**, може да бъде предадена като отделни услуги на **ИЗПЪЛНИТЕЛЯ** или на **ВЪЗЛОЖИТЕЛЯ,** **ВЪЗЛОЖИТЕЛЯТ** заплаща възнаграждение за тази част на **ПОДИЗПЪЛНИТЕЛЯ.** \*

**(10).** Разплащанията по чл. 6, ал.9 се осъществяват въз основа на искане, отправено от **ПОДИЗПЪЛНИТЕЛЯ** до **ВЪЗЛОЖИТЕЛЯ** чрез **ИЗПЪЛНИТЕЛЯ,** който е длъжен да го предостави на възложителя в 15-дневен срок от получаването му.\*

**(11).** Към искането по чл.6, ал.10 **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими. \*

**(12). ВЪЗЛОЖИТЕЛЯТ** има право да откаже плащане, когато искането за плащане е оспорено, до момента на отстраняване на причината за отказа.\*

**IV. ГАРАНЦИЯ ЗА ИЗПЪЛНЕНИЕ НА ДОГОВОРА.**

**Чл.7.(1).** При подписване на договора **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция, която обезпечава изпълнението на договора, в размер на …………………….…….. лв. *(цифром и словом)*, представляващи 3 % от стойността на договора без ДДС под формата на ................……………

**(2).** Ако липсват основания за задържане от страна на **ВЪЗЛОЖИТЕЛЯТ** на каквито и да са суми по нея **ВЪЗЛОЖИТЕЛЯТ** освобождава гаранцията в 30 (тридесет) дневен срок след приемане на извършените работи с приемо-предавателен протокол и протокол акт.обр.19.

**(3).** Гаранцията за изпълнение на договора, представена под формата на парична сума, се освобождава чрез превеждане по банкова сметка на **ИЗПЪЛНИТЕЛЯ** на съответната сума, при условията на чл.7, ал. 2.

**(4).** Разходите по откриването и обслужването на гаранцията, с която се обезпечава изпълнението на договора, представена под формата на банкова гаранция/застраховка, са за сметка на **ИЗПЪЛНИТЕЛЯ** и не засягат размера на гаранцията, от който **ВЪЗЛОЖИТЕЛЯТ** би се удовлетворил.

**(5).** В случай, че гаранцията за изпълнение е под формата на банкова гаранция, същата трябва да бъде безусловна, неотменима и платима при първо писмено поискване, в което **ВЪЗЛОЖИТЕЛЯТ** заяви, че **ИЗПЪЛНИТЕЛЯТ** не е изпълнил задължение по договора за обществената поръчка.

**(6).** В случай, че банката/застрахователното дружество, издала/о гаранцията за изпълнение, е обявена/о в несъстоятелност, изпадне в неплатежоспособност/свръх задлъжнялост, отнеме й/му се лиценза, или откаже да заплати предявената от **ВЪЗЛОЖИТЕЛЯ** сума в 3-дневен срок, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** се задължава да предостави, в срок до 5 (пет) работни дни от направеното искане, съответната заместваща гаранция от друга банкова/застрахователна институция.

**(7).** Гаранцията за изпълнение, представена под формата на банкова гаранция/застраховка, се освобождава съгласно условията на чл.7, ал.2 или чрез предаване на оригинала на документа за учредяването/сключването й на **ИЗПЪЛНИТЕЛЯ**, или чрез изпращане на уведомително писмо от **ВЪЗЛОЖИТЕЛЯ** до **ИЗПЪЛНИТЕЛЯ** и банката/застрахователното дружество, учредила/сключило гаранцията/застраховката, че гаранцията се счита за освободена до съответния размер.

**(8)** Гаранцията за изпълнение, представена под формата на банкова гаранция/застраховка трябва да бъде безусловна, неотменима, с възможност да се усвои изцяло или на части в зависимост от претендираното обезщетение.

**Чл. 8. ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на некачествено, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 9. ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1.Ако **ИЗПЪЛНИТЕЛЯТ** не започне изпълнението и не представи графика по чл.14, т.3 в срок по-дълъг от 20 дни от подписване на протокол по чл.4 и **ВЪЗЛОЖИТЕЛЯ** развали договора на това основание.

2. при пълно неизпълнение, в т.ч. когато Услугите не отговарят на изискванията на **ВЪЗЛОЖИТЕЛЯ**, и разваляне на Договора от страна на **ВЪЗЛОЖИТЕЛЯ** на това основание;

3. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**Чл. 10.** Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 11.** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 30 (тридесет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 7, ал. 1 от Договора.

**Чл.** **12. ВЪЗЛОЖИТЕЛЯТ** не дължи лихви върху сумите по гаранцията за изпълнение на договора.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 13. ИЗПЪЛНИТЕЛЯТ има право:**

1. да получи възнаграждение в размера, сроковете и при условията по чл. 6 от договора;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл.14.ИЗПЪЛНИТЕЛЯТ** се задължава:

**1.** Да изпълни възложената задача качествено и в договорения срок по чл.4, като организира и координира цялостния процес в съответствие с:

1. поетите ангажименти, съгласно предложенията, неразделна част от договора;
2. условията и изисквания на документацията по процедурата;
3. действащите нормативни уредби в Република България - за услуги, безопасност и хигиена на труда и пожарна безопасност;

**2**. Да осигури свой представител при подписване на протокол за започване на работата.

**3.** В 5-дневен срок след подписване на протокола за започване на дейностите, да представи актуален график за изпълнение на видовете работи за съответния участък от река Струма.

**4.** Да извозва отпадъчните материали от почистването на реката до определените за целта депа.

**5.** Да предоставя на **ВЪЗЛОЖИТЕЛЯ** възможност да извършва контрол по изпълнението на работите.

**6.** Да изпълнява всички нареждания и заповеди по изпълнението на предмета на договора, дадени от **ВЪЗЛОЖИТЕЛЯ** и инвеститорския контрол.

**7.** Да извършва за своя сметка всички работи по отстраняването на виновно допуснати грешки, недостатъци и др., констатирани с тристранен протокол между **ВЪЗЛОЖИТЕЛ, ИНВЕСТИТОРСКИ КОНТРОЛ** и **ИЗПЪЛНИТЕЛ.**

**8**. Да съставя, оформя и представя необходимите документи за разплащане, отчитащи извършените работи (количествени сметки, акт обр. 19 и фактури).

**9**. Да представя анализни цени за възникналите и възложени работи по чл.6.ал.5.

**10**. Да уведомява своевременно писмено **ВЪЗЛОЖИТЕЛЯ** винаги, когато съществува опасност от забавяне или нарушаване изпълнението на графика.

**11.** При интензивни и продължителни валежи и обилни снеговалежи, **ИЗПЪЛНИТЕЛЯТ** се задължава да осигури минимум един екип /двама работници и строителна машина –багер/ при възникване на критична ситуация за предотвратяване от аварии или наводнения с цел предпазване живота и здравето на населението.

**12.** В срок от три дни от сключването на договор за подизпълнение или на допълнително споразумение за замяна на посочен в офертата подизпълнител да изпрати копие на договора или на допълнителното споразумение на възложителя, съгласно чл. 75, ал. 2 от ППЗОП, заедно с доказателства, че са изпълнени условията по чл. 66, ал. 2 и 11 ЗОП. \*

**13.** След сключване на договора и най-късно преди започване на изпълнението му, изпълнителят уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката*.\**

**14.** Замяна или включване на подизпълнител по време на изпълнение на договора за настоящата обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности. **\***

**15.** Подизпълнителите нямат право да превъзлагат една или повече от дейностите, които са включени в предмета на договора за подизпълнение. **\***

**16.** Независимо от възможността за използване на подизпълнители отговорността за изпълнение на договора е на изпълнителя.**\***

**Чл.15. ИЗПЪЛНИТЕЛЯТ** няма право да се позове на незнание и/или непознаване на реката, предмет на договора, поради която причина да иска изменения на същия.

**Чл.16.** **ИЗПЪЛНИТЕЛЯТ** носи пълна отговорност за безопасността при извършването на всички видове работи и дейности.

**Чл.17.(1).** По време на изпълнението на предмета на договора **ИЗПЪЛНИТЕЛЯТ** да не допуска повреди или разрушения на инженерната инфраструктура в и извън границите на речното легло, при осъществяване на действия по изпълнение на договора.

**(2).** В случай, че по своя вина **ИЗПЪЛНИТЕЛЯТ** причини щети по предходната алинея, то възстановяването им е за негова сметка.

**(3) ИЗПЪЛНИТЕЛЯТ** се задължава по време на изпълнение на договора да извършва транспортиране на отпадъците съгласно изискването на Закона за управление на отпадъците.

**Чл.18**. Да не допуска замърсяване на улици и околната среда, да осигурява опазване на дърветата, тротоарите и площадките. Санкциите при констатирани нарушения са за сметка на **ИЗПЪЛНИТЕЛЯ.**

**Чл.19.** Ако за изпълнението на договора се налага **ИЗПЪЛНИТЕЛЯТ** да ползва взривни, горивни и/или други опасни химически материали, представляващи заплаха за здравето и сигурността на населението, същият е длъжен да спазва стриктно действащите разпоредби в Република България.

**Чл.20. ВЪЗЛОЖИТЕЛЯ** има право:

**(1)** да получи пълно, точно и качествено изпълнение на предмета на договора;

**(2)** да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на договора, или да извършва проверки, при необходимост и на мястото на изпълнение на Договора, но без с това да пречи на изпълнението

**(2)** да проверява изпълнението на този договор по всяко време, относно качеството и количеството на извършените видове работи, извозване на отпадъчните материали и спазване правилата за безопасна работа по начин, незатрудняващ работата на **ИЗПЪЛНИТЕЛЯ.**

**Чл.21. ВЪЗЛОЖИТЕЛЯТ** се задължава:

**1.** Да осигури инвеститорски контрол за срока на договора.

**2.** Да осигури свой представител при подписване на протокола за започване на дейностите.

**3.** Да извършва разплащане в срок до 30 дни от представяне на оформените разплащателни документи- акт обр.19, сметка 22 и приемателно – предавателен протокол.

4. Да участва със свой представител при приемане на извършените работи.

**Чл.22.** **Отговорното длъжностно лице по изпълнението на този договор от страна на община Перник е ……………………………….**

**Чл.23. ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, в резултат на които възникнат:

1. Смърт или злополука, на което и да било физическо лице.
2. Загуба или нанесена вреда на каквото и да било имущество, вследствие изпълнение предмета на договора през времетраене на строителството.

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.24.** (1) Извършените работи се приемат с Протокол за установяване на изпълнените и подлежащи на разплащане видове работи (акт обр.19) и приемателно - предавателен протокол, подписани между **ВЪЗЛОЖИТЕЛ, ИНВЕСТИТОРСКИ КОНТРОЛ и ИЗПЪЛНИТЕЛ.**

**(2)** Всички документи по договора, свързани с изпълнението и приемането на дейности по договора, включително и тези, обуславящи определяне на неговия начален или краен срок (ако е приложимо), следва да бъдат задължително регистрирани в административната информационна система на община Перник. Регистрирането на документите се извършва в деня на настъпилото събитие, освен в случаите на основателна обективна невъзможност, като за дата на съответния документ се приема датата на неговото създаване.

**Чл.25. ВЪЗЛОЖИТЕЛЯТ** има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, **ВЪЗЛОЖИТЕЛЯТ** може да откаже приемане на изпълнението до отстраняване на недостатъците, като даде подходящ срок за отстраняването им за сметка на **ИЗПЪЛНИТЕЛЯ**;

3. да откаже да приеме изпълнението в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора.

4. В случай, че недостатъците са съществени и не бъдат отстранени, **ВЪЗЛОЖИТЕЛЯТ** има право да прекрати Договора, както и право да получи неустойка в размер на сумата по гаранцията за изпълнение на Договора.

**VII. НЕИЗПЪЛНЕНИЕ. НЕУСТОЙКИ И САНКЦИИ**

**Чл.26. ИЗПЪЛНИТЕЛЯТ** носи отговорност за точното и качествено изпълнение на услугите по този договор.

**Чл.27.** Всички щети, понесени от **ВЪЗЛОЖИТЕЛЯ,** резултат на грешки, недостатъци и пропуски, както и в резултат от некачествена работа и неспазване на сроковете, са за сметка на **ИЗПЪЛНИТЕЛЯ**.

**Чл.28.** При натрупани и непочистени отпадъци, наноси или некачествено изпълнение, установени с констативен протокол от представители на Възложителя и Инвеститорски контрол, не се заплаща целия участък.

**Чл.29.** Принеспазване срока по графика по чл.14.т.3 по вина на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер на 0,5 % от стойността на работите в съответния участък за всеки просрочен ден, но не повече от 10 % от същата стойност без ДДС, която неустойка се удържа при окончателното разплащане на работите на участъка.

**Чл.30.** Независимо от изплащането на неустойките, страните могат да искат обезщетение по общия ред за причинените им вреди, ако техния размер надвишава уговорената неустойка.

**VIII. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.31.** Настоящият договор се прекратява:

1. С изпълнение на всички задължения на страните по него

**2.**  Преди изтичане срока на договора:

**2.1.** По взаимно съгласие на страните, изразено в писмена форма;

**2.2.** При виновно неизпълнение на задълженията на една от страните по договора, с 10/десет/ дневно писмено предизвестие от изправната до неизправната страна. В този случай страните подписват, в 10-дневен срок от датата на получаване на писменото предизвестие, двустранен споразумителен протокол за уреждане на финансовите им взаимоотношения към момента на прекратяването.

**2.3.** С писмено уведомление от **ВЪЗЛОЖИТЕЛЯ до ИЗПЪЛНИТЕЛЯ** при системно неизпълнение и/или некачествено изпълнение, констатирано от представител на **ВЪЗЛОЖИТЕЛЯ** в констативен протокол. Системност е на лице при неизпълнение/некачествено изпълнение на две или повече дейности посочени в количествената сметка.

**2.4.** когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

**2.5.** при условията на чл.114 от ЗОП.

**Чл. 32.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1.Ако **ИЗПЪЛНИТЕЛЯ** не започне изпълнението и не представи график по чл.14, т.3 в срок по-дълъг от 20 дни от подписване на протокола по чл 4.

2. **ИЗПЪЛНИТЕЛЯТ** е прекратил изпълнението на Услугите за повече от 10 (десет) дни;

3. **ИЗПЪЛНИТЕЛЯТ** е допуснал съществено отклонение от изискванията на **ВЪЗЛОЖИТЕЛЯ** и Техническото предложение.

**(3) ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**ОБЩИ РАЗПОРЕДБИ**

Дефинирани понятия и тълкуване

**Чл. 33. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора

Спазване на приложими норми

**Чл. 34.** При изпълнението на Договора, **ИЗПЪЛНИТЕЛЯТ** (и неговите подизпълнители) е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 35. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ**.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**Чл. 36.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Чл. 37. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 7 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

Нищожност на отделни клаузи

**Чл. 38.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 39** За неуредените в този Договор въпроси се прилагат разпоредбите на действащото българско законодателство.]

Уведомления

**Чл. 40. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За **ВЪЗЛОЖИТЕЛЯ** неразделна част от Договора.

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. **За ИЗПЪЛНИТЕЛЯ**:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (*три*) дни от вписването ѝ в съответния регистър.

(6) Страните се задължават предоставените лични данни да бъдат използвани единствено и само за целите на настоящия договор и ще се обработват, съхраняват и предоставят само и единствено по реда, предвиден в Регламент (ЕС) 2016/679.

Разрешаване на спорове

**Чл. 41.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.[[1]](#footnote-1)

Този Договор е изготвен и подписан в 4 (четири) еднообразни екземпляра – три за възложителя и един за изпълнителя.

Приложения:

Към този Договор се прилагат и са неразделна част от него следните приложения:

Приложение № 1 – Техническо предложение на ИЗПЪЛНИТЕЛЯ

Приложение № 2 – Ценово предложение на ИЗПЪЛНИТЕЛЯ;

Приложение № 3 – Гаранция за изпълнение;

Забележка: *Текстовете обозначени със \* са приложими в случай, че участникът е при изпълнението на обществената поръчка ще ползва подизпълнител/и.*

|  |  |
| --- | --- |
| **ВЪЗЛОЖИТЕЛ:**  **КМЕТ НА**  **ОБЩИНА ПЕРНИК** | **ИЗПЪЛНИТЕЛ:**  …………… …………………….  **/** …………………………. **/** |

**Гл. счетоводител:**

/…………………………/*ни*

1. [↑](#footnote-ref-1)